: JENNIFER ZAMUDIO [MIDDAG VERTONING]
JENNIFER ZAMUDIO: MEERASLIEFDE
 Jennifer Zamudio het reeds die kuns bemeester om met liefdes lirieke te toor en harte te bekoor. Sy doen dit met oorgawe in 2019 met haar vertoning MEERASLIEFDE. Die vertoning is so in Jennifer se kraal, en bestaan uit 'n stewige versameling liefdes liedjies wat strek oor haar twaalf albums en 18 jaar in die Afrikaanse Musiekbedryf. Sy doen dit gewis weer met haar spontane & pittige verhoogpersoonlikheid wat menige konsertganger laat skater van plesier. Daarmee saam is haar warm sielvolle stem en haar vernuftigheid op die kitaar 'n absolute wen kombinasie.
Hierdie vertoning is 'n bewys daarvan dat liefde is 'n gevoel wat jy voel wanneer jy voel dat jy voel 'n gevoel wat jy nog nooit vantevore gevoel het nie. Met dit gesê, is daar immers nie 'n kans vir net stil sit en luister nie – jy kan verseker wees dat jy op jou voete gaan wees aan die einde van die aand/middag.
MEERASLIEFDE is 'n +-80 minute vertoning volgepak met van haar grootstes en gewildstes en is bedoel vir oud en jonk wat reg is vir 'n aand of middag gevul met MEERASLIEFDE.